
เจ๊แดงบางควาย
ชะอำ ใกล้ ร.พ.ชะอำ
Tel: 032-470-455

บุ๊งเองก็อธิบายทางไม่ถูก แหะๆ
แต่ถ้าใครใช้ Google Map ลองหา ร.พ.ชะอำ
ถ้าเจอ ร.พ. ปุ๊บก็จะเจอร้านนี้อยู่ใกล้ๆ ค่ะ

จริงๆ ร้านนี้บุ๊งเคยไปทานมาแล้วครั้งนึง เมื่อนานมากๆ แล้วค่ะ
ตอนนั้นร้านยังอยู่ริมถนนเพชรเกษม  พอจะกลับไปทานอีกทีก็ร้านหายไปแล้วค่ะ
ยังแอบเสียดายว่า อาหารอร่อย แต่ร้านไม่อยู่ที่เดิมแล้ว

ปรากฏว่าเมื่อไม่กี่เดือนก่อน มีพี่ท่านนึงไปทานแล้วเอารูปมาอัพที่เฟสบุ๊คค่ะ
บุ๊งเห็นแล้วกรี๊ด รีบถามทันทีว่าร้านอยู่ไหน ดีใจมากๆ


ร้านนี้เด่นเรื่องอาหารทะเละและอาหารป่าค่ะ
รสชาติจัดจ้าน จานไหนเผ็ดก็เผ็ดจริงๆ ค่ะ


แกงป่าปลาทราย: อร่อยมากกกกกกกกกกกกกกกกกกกกกกค่ะ
รสชาติดุเด็ด เผ็ดร้อน ถึงเครื่อง
กินไปซี๊ดไปค่ะ 5555 ปลาทรายก็สด
แต่ก้างจะเยอะหน่อยค่ะ


หอยเชลล์ผัดฉ่า: จานนี้ก็กรี๊ดค่ะ ร้านนี้จะทำอาหารแนวเผ็ดๆ ได้อร่อย
หอยเชลล์สดดี ทานง่ายดีด้วยค่ะ


ผัดสะตอใส่กุ้ง: รสชาติเผ็ดนำ (อีกแล้วค่ะ อิอิ) จานนี้กุ้งสดมากๆ
แต่สะตอบุ๊งว่ายังแข็งไปหน่อยค่ะ ถ้าผัดสะตอนิ่มกว่านี้
จะถูกใจบุ๊งมากที่สุดเลย


ปลาหมึกผัดไข่เค็ม: จริงๆ คือบุ๊งเห็นที่ป้ายอาหารแนะนำเขียนว่า หมึกไข่เค็ม-ผัดกะปิ
บุ๊งก็อยากรู้ว่าเป็นยังไงเลยเขียนไปตามนั้นเป๊ะๆ
ตอนหลังเลยรู้ว่าจริงๆ เค้าแบ่งเป็น 2 เมนูค่ะคือ ผัดไข่เค็ม กับผัดกะปิ
วันนั้นเลยได้เป็นผัดไข่เค็มแบบแปลกๆ คือรสชาติเหมือนผัดเปรี้ยวหวานค่ะ

แต่ๆๆๆๆ บุ๊งชอบ เพราะว่าอาหารทุกจานเผ็ดหมด ได้จานนี้มาช่วยได้เยอะเลยค่ะ
อีกอย่างปลาหมึกก็สดมากๆ ไม่เหนียวแข็ง สรุปว่าเกลี้ยงจานค่ะ


เขียวหวานแห้งทะเล: เมนูนี้บุ๊งเคยทานแล้วเมื่อตอนที่ร้านยังไม่ย้ายมาอยู่ที่ใกล้ๆ ร.พ.ชะอำค่ะ
จำได้ว่าสั่งมาทานแล้วติดใจ วันนี้ได้มาอีกรอบก็เลยสั่งอีกและไม่ผิดหวังเลยค่ะ


ข้าวผัดปู: จานนี้ของเด็กๆ ค่ะ คือลูกชายบุ๊งไม่ค่อยชอบกินอาหารทะเล
อย่างกุ้ง หอย ปลา ปลาหมึกนี่ ไม่แตะเลยค่ะ
ยกเว้น ขนมจีบ (เอ๊ะ ยังไง?)

ก็เลยต้องสั่งเป็นข้าวผัดปู เพราะทานง่ายหน่อย
ผัดได้อร่อย หอม เด็กๆ ทานกันอย่างรวดเร็วค่ะ


ค่าเสียหายมื้อนี้ถือว่าไม่แพงเลยค่ะ โดยเฉพาะเมื่อเทียบกับปริมาณอาหาร + ความอร่อยที่ได้รับ 


แบบว่าอร่อยมากขนาดว่า ขากลับก็แวะมากินอีกรอบค่ะ อิอิ


